Bornholmerne mistede i 2004 muligheden for at tage til aftenarrangement i København og være tilbage i Rønne næste morgen med natbåden. I stedet fik de en fragtfærge til [[Køge]]. Denne forringelse protesterede bornholmerne mod med 33.000 underskrifter. Inspireret af [[Ekstrabladet]]s "nytårstorsk" indstiftede KulturBornholm "spotprisen", der bestod af en kasse røgede sild og var den eneste af foreningens mange priser, der ikke var ment som en hæder. Den blev i 2004 givet til [[trafikminister]] [[Flemming Hansen]], der traf beslutningen om trafikomlægningen, i 2005 til revisionsfirmaet [[Deloitte]], der havde sagt god for projektets økonomi, og i 2006 til [[rigsrevisor]] [[Henrik Otbo]], som ikke havde advaret Trafikministeren om, at det var umuligt at forbedre trafikbetjeningen og samtidig spare på statstilskuddet.<ref>{{Cite web |url=http://www.kulturbornholm.dk/spotpris.html |title=KulturBornholm: Spotprisoverrækkelse |access-date=14. juli 2016 |archive-date=25. marts 2016 |archive-url=https://web.archive.org/web/20160325034931/http://www.kulturbornholm.dk/spotpris.html |url-status=dead }}</ref>
Levende_personer Politik Historie Kommunikation Kultur Hobby Undervisning